KZN: 11 beseer in taxi-ongeluk | Netwerk24
KZN: 11 beseer in taxi-ongeluk
02 Desember 2019 16:16
Altesaam 11 mense is Maandagoggend op die R102-pad tussen Verulam en Ottawa in KwaZulu-Natal in 'n taxi-ongeluk beseer.
Nooddienste op die toneel van die ongeluk op die R102-pad in KwaZulu-Natal. Foto: Prem Balram
Netwerk24Foto: Prem Balram
Volgens Prem Balram, woordvoerder van Reaction Unit South Africa (Rusa), 'n plaaslike veiligheidsmaatskappy wat ook 'n ambulanseenheid bedryf, het verskeie motoriste binne minute hul inbelsentrum om mediese bystand gekontak.
"Paramedici het omstreeks 08:33 op die toneel aangekom en 11 mense, onder wie die bestuurder van die minibus-taxi, gestabiliseer voordat hulle na die hospitaal vervoer is," sê Balram.
'n Beseerde vrou is in 'n kritieke toestand met 'n lugambulans na die hospitaal gebring.
"Ooggetuies wat die ongeluk gesien gebeur het, sê dit het gelyk of die bestuurder skielik beheer oor die taxi verloor het. Hy het toe in die middelste padversperring vasgery. Daar was nie ander voertuie betrokke nie.
"Die R102-pad is geruime tyd in albei rigtings gesluit," sê Balram.
Die oorsaak van die ongeluk sal deur die owerhede ondersoek word.
'n Vrou, een van die beseerdes, is in 'n kritieke toestand met 'n lugambulans na die hospitaal vervoer. Altesaam 11 mense is Maandagoggend in die ongeluk beseer. Foto: Prem Balram